|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

Meandro do Yangtzé en Yunan: o río vira para o norte
O **Yangtzé** é o río máis importante en lonxitude da China cun curso total de 6.300 km, que o converten o terceiro máis longo do mundo tras o Nilo e o Amazonas. É, así mesmo, o máis longo de Asia. Polo seu caudal medio é o cuarto río máis caudaloso da Terra, tras o Amazonas, o Congo e o Paraná-La Plata. Na súa conca, de case 1.800.000 km² de área, viven uns 350 millóns de habitantes. Ë navegábel nunha lonxitude de 2.800 km desde a Shanghai, na desembocadura, até Panzhihua, situándose no medio importantes cidades como Nanjing, Wuhan ou Chongqing, as tres antigas capitais chinesas.

Nomes
-----

O seu nome oficial en chinés é **Chang Jiang**, que quere dicir simplemente «río longo». Adoita denominarse tamén **Yangzi Jiang** (en pinyin *Yángzǐ Jiāng*), que corresponde coa antiga transcrición Wade-Gilles *Yang-tze-kiang*; este nome alternativo é usado na zona do seu curso final e foi a primeira coñecida polos europeos, e ten sido traducido erradamente como *Río Azul*. En cantonés a súa denominación é *Cheung Kong*. En tibetano é coñecido como *Dri Chu* ou "Río da femia de iak" (*dri* designa o iak femia).

Xeografía
---------

Cultivo en socalcos na Garganta do Salto do Tigre (Yunnan) en 2005
O Yangtzé en Wuhan
### Curso alto

O Yangtzé nace a 5.405 m de altitude, no glaciar Gangjiajubu, sito na cara sur do pico Geladandong (6.621 m), que forma parte do cordal Tanggula Shan, na provincia de Qinghai. Aquí é denominado río Tuotuo, comezando xa a recoller os primeiros tributarios por baixo dos 5.000 m de altura.

Glaciar na cabeceira do Tuoto
Moi encaixado, corre cara ao sur, delimitando a fronteira entre o Tíbet e a provincia chinesa de Sichuan, nun curso practicamente paralelo ao Mekong e ao Saluen. Aquí e denominado *Jinsha* (ou "río das areas douradas"). Nesta rexión atravesa as gargantas do Salto do Tigre, un canón de máis de 2.000 m de profundidade.

### Curso medio

Nas proximidades da cidade de Dongchuan, vira bruscamente para o norte, serpenteando polos montes Hengduanshuan en Yunnan. Logo vira de novo, esta vez para o leste, e recibe importantes afluentes como o Yalong, o Min e o Jialing, que o transforman nun xigantesco curso de auga lamacento, impetuoso e cargado de refugos e lixos, orixinados polos 120 millóns de habitantes e labregos da conca de Sichuan.

Atravesa a inmensa aglomeración de Chongqing, a cuxa altura se lle xunta o Jialing, unha das maiores cidades do interior da China, con máis de 5 millóns de habitantes, pero que é tamén un gran foco contaminador.

Xusto na altura desta metrópole, o Yangtzé atravesaba as Tres Gargantas, tres enormes canóns no curso medio, e onde se construíu o que constitúe un dos maiores encoros do planeta. As Tres Gargantas forman un espectáculo extraordinario que atrae numerosos turistas, posibilitando o desenvolvemento da industria turística, baseada na navegación entre Chongqing e Yichang. As gargantas ofrecen unha atmosfera misteriosa, en especial cando a brétema e o orballo forman pinguiñas que envolven os cantís e as penedías rochosas que enmarcan o río. Na época das choivas estivais, o nivel das augas pode subir máis de 100 metros, tornando a navegación moi perigosa.

### Curso baixo

Pasado ese tramo, o Chang Jiang continúa o seu curso cara á costa, mais agora anchéase e móvese con maior vagar, atravesando varios grandes lagos como os de Poyang e de Dongtin. Neste sector era onde se comezaban a ver os golfiños de auga doce (*Lipotes vexillifer*), practicamente xa dados por extintos. Porén, aínda se poden ver esturións, cullereiros e os crocodilos da China (*Alligator sinensis*).

En achegándose á costa do Mar da China oriental o río serpentea a través dos seus «nove meandros con forma de intestino» antes de desaugar nun enorme delta, ocupado por terras agrícolas, lagos e estanques, numerosos illotes e millares de hectáreas de canaveirais. Na desembocadura érguese a cidade portuaria de Shanghai, a maior metrópole chinesa. Ademais, está a conformarse a conurbación do Delta do Yangtzé.

### Explotación hidroeléctrica

* *Artigo principal: Encoro das Tres Gargantas*

O encoro das Tres Gargantas, en Yichang (宜昌), Hubei, está sobre o Yangtzé. Levántase no límite da rexión montañosa do alto Yangtzé e a chaira do Yangtzé medio, onde agora está o encoro de Ghezouba, nun punto no que o río posúe un caudal de 14.300 mModelo:Exp/s. A potencia prevista para o ano 2009 é de 22.500 MW. A central debería producir, a partir de entón, arredor de 85 TWh de electricidade por ano, é dicir 85.000 millóns de kw/h.

O Encoro das Tres Gargantas foi proposto polo político chinés Sun Yat-sen en 1919. O sitio foi inspeccionado en 1932 e 1939 polos chineses e xaponeses, respectivamente. Os xaponeses deseñaron un plan (o plan Otani) para o encoro, para despois decatarse de que seguiría baixo control chinés. Máis tarde, en 1944, os Estados Unidos axudaron a planificar o encoro, pero todo traballo cesou en 1947 debido á Guerra Civil Chinesa. En 1949 reanudáronse os traballos de planificación, aínda que moi lentamente debido aos problemas económicos do país.

En 1980 os traballos de planificación ían a bo ritmo, pero en 1992 moita xente votou en contra do encoro. Porén, o goberno aprobou o proxecto, e o 14 de decembro de 1994 comezaron as obras. O encoro xa estaba a plena capacidade a finais de 2008.

Outro importante encoro, o de Xiluodu, está en curso de construción a 770 km río arriba, entre os distritos de Yongshan, provincia de Yunan, e de Leibo, provincia de Sichuan. A misión desta presa é aliviar a presión que o Yantzé exercerá sobre o encoro das Tres Gargantas. A inauguración da central completa está prevista para 2015, cunha potencia de 12.600 MW.

Hidrometría
-----------

**Caudais medios do Yantgsé (en m³/s) medidos na estación hidrométrica de Datong**  
(Datos calculados no período de 1923-86, 64 anos)

Afluentes
---------

O Yangtzé conta con máis de 700 tributarios, mais os principais son:

Presa do encoro das Tres Gargantas
* Pola dereita:
	+ Wujiang, con 1.018 km de percorrido.
	+ Lishui.
	+ Yuangjiang.
	+ Zijiang.
	+ Xiangjiang, ten 801 km de lonxitude.
	+ Gangjiang, cun percorrido de 760 km.
* Pola esquerda:
	+ Yalong ou Yalongjiang, de 1.187 km de curso.
	+ Ninjiang.
	+ Hanjiang, con 1.532 km de lonxitude.
	+ Huaihe.

O río Yangtsé e os seus afluentes|   |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Ramal | Nome do afluente | Chinés | Lonxitude (km) | Conca (km²) | Caudal (m³/s) | Desembocadura | Provincias que atravesa |
|
| Cabeceiras | - | D | Sistema Jinsha–Tongtian–Tuotuo |  |  | 340.000 |  | Yangtsé |  |
| - | - | Jinsha (Chang Jiang) | 长江 - 金沙江 | 2.308 | 340.000 | 31.900 | Yangtsé |  |
| - | - | - | Río Guan (Guan He ou Yokoe) | 横江 | 305 | 14.780 |  | Río Jisha |  |
| - | - | - | Río Niulan (ou Kraal) | 牛栏江 | 461 | 13.787 |  | Río Jisha |  |
| - | - | - | Río Pudu | 普渡河 | 294 |  |  | Río Jisha |  |
| - | - | - | Río Yalong | 雅砻江 | 1.323 | 128.444 |  | Río Jisha | Yunnan |
| - | - | - | Río Xianshui | 鲜水河 | 680 |  |  | Río Yalong | Sichuan |
| - | - | - | Río Anning | 安寧河 | 320 | 11.000 |  | Río Yalong |  |
| - | - | - | Río Tongtian | 通天河 | 813 | 138.000 |  | Río Jisha |  |
| - | - | - | Río Qumar (o Qu Mar o Chumar) | 玛尔 | 527 | 20.800 |  | Río Tongtian |  |
| - | - | - | Río Tuotuo | 沱沱河 | 375 |  |  | Río Tongtian |  |
| - | - | - | Río Danqu | 当 曲 | 352 | 30.220 |  | Río Tongtian |  |
| I | - | Río Min | 岷江 | 735 | 140.000 |  | Río Jisha | Sichuan |
| - | - | - | Río Dadu | 大渡河 | 1.155 | 92.000 |  | Río Min |  |
| - | - | - | Río Qingyi |  | 284 | 12.897 |  | Río Dadu |  |
| Curso Superior | - | D | Río Nanguang |  |  |  |  | Yangtsé |  |
| - | D | Río Changning |  |  |  |  | Yangtsé |  |
| - | D | Río Yongning |  |  |  |  | Yangtsé |  |
| I | - | Río Tuo | 沱江 | 655 | 27 500 |  | Yangtsé (en Luzhou) | Sichuan |
| - | D | Río Chishui |  | 436 | 20.400 | 430 | Yangtsé |  |
| - | D | Río Shangxi |  |  |  |  | Yangtsé |  |
| - | D | Río Qijiang |  |  |  |  | Yangtsé |  |
| I | - | Río Jialing | 嘉陵江 | 1.119 | 230.000 |  | Yangtsé | Chongqing |
| - | - | - | Río Fu | 涪江 | 700 | 36.400 | 572 | Río Jialing |  |
| - | - | - | Río Qu | 渠江 | 720 | 39.200 | 663 | Río Jialing |  |
| - | - | - | Río Bailong | 白龙江 | 576 | 31.800 |  | Río Jialing | Gansu Sichuan |
| - | - | - | Río Baishui | 白水 |  |  |  | Río Jialing |  |
| - | D | Río Wu (xunto co Sancha e o Yachi) | 乌江 | 1.150 | 80.300 |  | Yangtsé | Guizhou  Chongqing |
| I | - | Río Pengxi |  |  |  |  | Yangtsé |  |
| I | - | Río Tangxi |  |  |  |  | Yangtsé |  |
| I | - | Río Meixi |  |  |  |  | Yangtsé |  |
| I | - | Río Shennongxi |  |  |  |  | Yangtsé |  |
| I | - | Río Longmen Xia |  |  |  |  | Yangtsé |  |
| I | - | Río Shennongxi |  |  |  |  | Río Yangtsé | Hubei |
|
|
| I | - | Río Huangbo (ou Huangbai) |  |  |  |  | Yangtsé |  |
| I | - | Río Qingjiang | 沱江 | 423 | 16.700 |  | Yangtsé |  |
| Curso Medio | - | D | Lago Dongting |  |  | 162.225 |  | Yangtsé |  |
| - | - | - | Río Li (ou Lishui) | 澧水 | 388 | 18.500 |  | Lago Dongting | Hunan |
| - | - | - | Río Yuan (inclúe ao Qingshui) (ou Yuanjiang) | 沅江 | 1.033 | 89 163 |  | Lago Dongting |  |
| - | - | - | Río You (ou Youshui) | 酉水) | 477 | 18.350 |  | Río Yuan |  |
| - | - | - | Río Wu | 巫水 | 168 |  |  | Río Yuan |  |
| - | - | - | Río Zi (Zijiang) | 资江 | 653 | 28.100 |  | Lago Dongting |  |
| - | - | - | Río Miluo | 汨罗江 | 400 |  |  | Lago Dongting |  |
| - | - | - | Río Xiang | 湘江 | 856 | 96.400 |  | Lago Dongting | Guangxi  Hunan |
| - | - | - | Río Xiao | 瀟水 | 354 | 12.099 |  | Río Xiang |  |
| - | - | - | Río Liuyang |  | 234 | 4.665 |  | Río Xiang |  |
| - | - | - | Río Lian | 涟水 | 232 | 7.150 |  | Río Xiang |  |
| - | - | - | Río Mi | 洣水 | 296 | 10.305 |  | Río Xiang |  |
| - | - | - | Río Zheng | 蒸水 |  |  |  | Río Xiang |  |
| - | - | - | Río Lei | 耒水 | 439 | 11.905 |  | Río Xiang |  |
| I | - | Río Dongjing |  |  |  |  | Río Yangtsé |  |
| I | - | Río Huangsi |  |  |  |  | Río Yangtsé |  |
| I | - | Río Han (Hànshǔi) | 汉江 - 汉水 | 1.532 | 176.000 | 1.200 | Río Yangtsé | Shaanxi  Hubei |
| - | - | - | Río Dan | 丹江 | 443 | 16.810 |  | Río Han | Shaanxi |
| - | - | - | Río Tangbai | 唐白河 |  | 24.215 |  | Río Han |  |
| I | - | Río Fushui | 富水 | 196 |  |  | Yangtsé | Hubei |
| Curso inferior | - | D | Lago Poyang |  |  |  |  | Yangtsé | Jiangxi |
| - | - | - | Río Xiushui |  | 357 | 14.793 |  | Lago Poyang |  |
| - | - | - | Río Gan (ou Ganjiang) | 赣江 | 991 | 81.600 |  | Lago Poyang | Jiangxi |
| - | - | - | Río Heshui |  |  |  |  | Río Gan |  |
| - | - | - | Río Zhang | 章江 | 466 |  |  | Río Gan |  |
| - | - | - | Río Gong | 貢水 | 278 | 26.589 |  | Río Gan |  |
| - | - | - | Río Meihe | 梅河 |  |  |  | Río Gong |  |
| - | - | - | Río Xiang | 湘水 |  |  |  | Río Gong |  |
| - | - | - | Río Xiu | 修水 | 357 | 14.793 | 483 | Lago Poyang | Jiangxi |
| - | - | - | Río Fu (ou Fuhe) | 抚河 | 312 | 15.800 | 483 | Lago Poyang | Jiangxi |
| - | - | - | Río Shun | 信江 | 360 | 17.600 |  | Lago Poyang | Jiangxi |
| - | - | - | Río Xinjiang |  |  |  |  | Lago Poyang |  |
| - | - | - | Río Raohe |  | 40 | 15.000 |  | Lago Poyang |  |
| - | - | - | Río Changjiang |  | 267 | 7.036 | 181 | Río Raohe |  |
| - | - | - | Río Le'an |  | 279 | 8.456 | 489 | Río Raohe |  |
| I | - | Río Huai He-lagos Shaobohu-Gaoyou-Hongze |  | 1.100 | 174.000 |  | Yangtsé |  |

Notas
-----

1. ↑  O xeólogo alemán D. Ortlam probou, en agosto de 1989, que o Chang Jian nacía nese glaciar
2. ↑  A central hidroeléctrica de Xiluodu aliviará a presión sobre do encoro das Tres Gargantas, *Le Quotidien du Peuple en ligne*, 9 decembro 2007
3. ↑  Construction of Xiluodu Hydropower Station Starts, China.org.cn, 27 décembre 2005 *(en inglés)*
4. ↑  Debe lembrarse que o chinés *jiang* vale por "río"; é transcrito ás veces *kiang* mesmo no nome do río aquí descrito, Yangtzé-kiang, ao que se lle apón, tautoloxicamente, río.
5. ↑  a cabeceira principal do Yangtsé, formada polo Jinsha, que continúa augas arriba chamándose río Tongtian (813 km) e cuxa fonte máis lonxana é o río Tuotuo (375 km).

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Río Yangtzé*** |

### Outros artigos

* Placa do Yangtzé
* Huang He

|  |  |
| --- | --- |
| Control de autoridades | 
* Wd: Q5413
* WorldCat
* VIAF: 316430492
* BNE: XX459168
* BNF: 11963625t
* BRE: 4919097
* EBID: ID
* FAST: 1243802
* GEC: 0033295
* GeoNames: 1815696
* GND: 4109116-4
* LCCN: sh85148991
* NDL: 00647676
* NKC: ge134239
* OSM: 9392345
* SUDOC: 027637573

 |